钦定古今图书集成/明伦汇编/氏族典/第291卷 > 唐仁祖
## 钦定古今图书集成/明伦汇编/氏族典/第291卷 > 唐仁祖

按《元史唐仁祖传》：“仁祖字寿卿，畏兀人。祖曰唐古直，
子孙因以唐为氏。唐古直为札鲁火赤，父骥达鲁花
赤。仁祖少颖悟，读书通诸方语言，尤邃音律。中统初，
诏仁祖习国字。至元六年，中书省选充蒙古掾。十六
年，录囚平阳，平反冤滞。十八年，授翰林直学士，转工
部侍郎，除中书右司郎中，拜参议尚书省事。时丞相”
桑哥秉政，威焰方炽，仁祖论议不回，屡忤桑哥，迁工
部尚书。桑哥以曹务烦剧，特重困之，仁祖处之甚安。
二十八年，除翰林学士承旨、中奉大夫，俄除通奉大
夫、将作院使。大德五年，再授翰林学士承旨、资善大
夫、知制诰。以疾卒。追封洹国公，谥文贞。子恕，初授奉
训大夫、寿武库提点，至大中，迁翰林待制，后累迁至
亚中大夫、侍仪使。